Denne måneden signerte Norconsult en rammeavtale med Norsk Tipping, og nylig ble avtalen med Hamar kommune signert.
- Det er spesielt moro å vinne denne type avtale på hjemmebane, i skarp konkurranse med både norske og utenlandske aktører. Denne tildelingen bekrefter at vi er konkurransedyktige lokalt, noe som er viktig for å utvikle og beholde kompetanse og kapasitet i regionen, sier Vegard Jacobsen, regiondirektør i Norconsult for region Innlandet.
- Både Hamar kommune og Norsk Tipping stiller store krav til oss som leverandør, spesielt med hensyn til energiøkonomi og miljø. Vårt tverrfaglige team består av lokale rådgivere, og vi har Norconsults samlede faglige spisskompetanse i ryggen. Dette gjør oss rigget til å levere solide tjenester til både Hamar kommune og Norsk Tipping, sier Jacobsen.